Litekisi Tsa Leseli China Manufacturers & Suppliers & Factory
Litekisi Tsa Leseli - moetsi, fektheri, mofani oa Chaena
(Total 24 Products bakeng sa Litekisi Tsa Leseli)
Litekisi Tsa Leseli Litekisi tsa Leseli Leseli la Leseli Lisebelisoa tsa Leseli Sesebelisoa sa Leseli Lithalo Tsa Leseli tse Led Litsela tsa Leseli li Lutse Ho lutse ka Leseli Mateo 21 | Beibele Inthaneteng | Phetolelo ya Lefase le Lefsa
21 Eitše ge ba batametše Jerusalema gomme ba fihlile Bethefage Thabeng ya Mehlware, Jesu a roma ba babedi ba barutiwa ba gagwe,+
2 a re go bona: “Eyang motsaneng wo le lebanego le wona gomme ge le fihla le tla hwetša pokolo e tlemilwe e na le pokolwana; le di tlemolleng le di tliše go nna.+
3 Ge e ba motho yo mongwe a le botša se se itšego, le re: ‘Morena o a di hloka.’ Ge le re’alo o tla napa a di romela.”
4 Ge e le gabotse, se se diregile gore go phethagale se se bego se boletšwe ka moporofeta ge a be a re:
5 “Botšang morwedi wa Tsione le re: ‘Bona! Kgoši ya gago e tla go wena+ ka moya o boleta+ e nametše pokolo, ee, e nametše pokolwana, ngwana wa pokolo.’”+
6 Ke moka barutiwa bao ba sepela ba dira go etša ge Jesu a ba laetše.
7 Ba tliša pokolo le pokolwana ya yona, ba bea diaparo tša bona tša ka ntle godimo ga tšona ke moka a dula godimo ga pokolwana.+
8 Ba bantši lešabeng ba ala diaparo tša bona tša ka ntle+ tseleng mola ba bangwe ba ile ba thokga makala dihlareng ba a ala tseleng.+
9 Ge e le mašaba ao a bego a mo etile pele le ao a bego a latela, a dulela go goeletša a re: “Re rapela gore o phološe+ Morwa wa Dafida!+ Go šegofaditšwe yo a tlago ka leina la Jehofa!+ Re rapela gore o mo phološe, wena yo a lego magodimodimong!”+
10 Bjale ge a tsena Jerusalema+ motse ka moka wa huduega, wa re: “Ke mang yo?”
11 Mašaba a dulela gore: “Ke Jesu wa moporofeta,+ wa go tšwa Natsaretha ya Galilea!”
12 Ke moka Jesu a tsena ka tempeleng a raka bohle bao ba bego ba rekiša le go reka ka tempeleng, a menola ditafola tša baananyi ba tšhelete le dipanka tša bao ba rekišago maeba.+
13 Ke moka a re go bona: “Go ngwadilwe gwa thwe: ‘Ntlo ya ka e tla bitšwa ntlo ya thapelo,’+ eupša lena le e dira lewa la bahlakodi.”+
14 Le gona, difofu le dihlotša tša tla go yena tempeleng gomme a di fodiša.
15 Eitše ge baperisita ba bagolo le bamangwalo ba bona dilo tše di makatšago tše a di dirilego+ le bašemane bao ba bego ba goeletša tempeleng ba re: “Re rapela gore o phološe+ Morwa wa Dafida!”+ Ba galefa
16 gomme ba re go yena: “Na o a ba kwa gore ba re’ng?” Jesu a re go bona: “Ee. Na ga se la ka la bala+ gore: ‘O dirile gore melomo ya bana le masea e go tumiše?’”+
17 A ba tlogela a tšwela ka ntle ga motse a ya Bethania gomme a lala moo bošego.+
18 Eitše ge a boela motseng e sa le bosasa a swarwa ke tlala.+
19 A bona mogo hleng ga tsela a ya go wona, eupša a se hwetše selo+ go wona ge e se matlakala feela, a re go wona: “O se sa enywa le ka mohla.”+ Mogo woo wa oma le semeetseng.
20 Eupša ge barutiwa ba bone se, ba makala ba re: “Go tlile bjang gore mogo o ome le semeetseng?”+
21 Jesu ge a araba a re go bona: “Ruri ke re go lena, ge e ba le na le tumelo gomme le sa belaele,+ ga se feela gore le tla dira seo ke se dirilego mogo, eupša gape ge e ba le ka re go thaba ye: ‘Tloga o wele ka lewatleng,’ go tla direga bjalo.+
22 Dilo tšohle tšeo le di kgopelago ka thapelo le na le tumelo le tla di hwetša.”+
23 Bjale ge a tsene ka tempeleng, baperisita ba bagolo le banna ba bagolo ba setšhaba ba tla go yena ge a be a ruta, ba re:+ “Dilo tše o di dira ka matla afe? Le gona ke mang yo a go neilego matla a?”+
24 Jesu ge a fetola a re go bona: “Le nna ke tla le botšiša selo setee. Ge e ba le ka mpotša sona, le nna ke tla le botša gore ke dira dilo tše ka matla afe:+
25 Kolobetšo ya Johane e be e etšwa mothopong ofe? Legodimong goba bathong?”+ Eupša ba boledišana seng sa bona, ba re: “Ge re ka re: ‘E be e etšwa legodimong,’ o tla re go rena: ‘Ka gona, ke ka baka la’ng le sa ka la mo dumela?’+
26 Lega go le bjalo, ge e ba re ka re: ‘E be e etšwa bathong,’ re boifa lešaba,+ gobane le tšea gore Johane ke moporofeta.”+
27 Ka gona, ge ba araba Jesu ba re: “Ga re tsebe.” Le yena a re go bona: “Le nna ga ke le botše gore dilo tše ke di dira ka matla afe.+
28 “Le nagana’ng ka se? Monna yo mongwe o be a na le bana ba babedi.+ A ya go wa pele a re: ‘Ngwanaka, eya go šoma serapeng sa merara lehono.’
29 Yena ge a araba a re: ‘Ke tla ya, Tate,’+ eupša a se ke a ya.
30 A batamela wa bobedi, a mmotša se se swanago. Yena ge a fetola a re: ‘Nka se ye.’ Ka morago a itshola+ gomme a ya.
31 Mo go ba babedi ba ke ofe yo a dirilego thato ya tatagwe?”+ Ba re: “Ke wa bobedi.” Jesu a re go bona: “Ruri ke a le botša, balekgetho le bagweba-ka-mmele ba le tsenela pele Mmušong wa Modimo.
32 Gobane Johane o tlile go lena ka tsela ya toko,+ eupša ga se la ka la mo dumela.+ Lega go le bjalo, balekgetho le bagweba-ka-mmele ba mo dumetše,+ eupša lena, gaešita le ge le bone se, ga se la ka la itshola ka morago e le gore le mo dumele.
33 “Kwang seswantšho se sengwe se se: Go be go na le motho yo mongwe, mong wa ntlo,+ yo a ilego a lema serapa sa merara a se ageletša ka legora, a epa segatelo sa morara go sona a aga tora;+ ke moka a se gafela balemi, a ya nageng ya kgole.+
34 Ge sehla sa dienywa se fihla, a roma bahlanka ba gagwe go balemi gore ba ye ba tšee dienywa tša gagwe.
35 Lega go le bjalo, balemi ba swara bahlanka ba gagwe, yo mongwe ba mo itia, yo mongwe ba mmolaya gomme yo mongwe ba mo kgatla ka maswika.+
36 A buša a roma bahlanka ba bangwe, ba go feta ba pele, eupša ba ba dira ka mo go swanago.+
37 Mafelelong a romela morwa wa gagwe go bona, a re: ‘Ba tla hlompha morwa wa ka.’
38 Balemi ge ba bona morwa ba boledišana seng sa bona ba re: ‘Yo ke yena mojabohwa;+ tlang re mmolayeng re tšee bohwa bja gagwe!’+
39 Ka gona ba mo swara ba mo lahlela ka ntle ga serapa sa merara ba mmolaya.+
40 Ka baka leo, ge mong wa serapa sa merara a etla, balemi bao o tla ba dira’ng?”
41 Ba re go yena: “O tla ba fediša ka sehlogo ka ge e le ba babe+ gomme a gafela balemi ba bangwe serapa sa merara, e lego bao ba tlago go mo nea dienywa ge e eba lebaka la tšona.”+
42 Jesu a re go bona: “Na ga se la ka la bala ka Mangwalong gore: ‘Leswika leo baagi ba le gannego+ ke lona leo le fetogilego leswika le legolo la sekhutlo?’+ Na ga se la ka la bala gore: ‘Se se tšwa go Jehofa gomme ke se se makatšago mahlong a rena’?
43 Ke ka baka leo ke rego go lena: Le tla amogwa Mmušo wa Modimo wa newa setšhaba seo se tšweletšago dienywa tša wona.+
44 Le gona motho yo a welago godimo ga leswika le o tla pšhatlagana. Motho le ge e le ofe yo le mo welago, le tla mo ritaganya.”+
45 Bjale ge baperisita ba bagolo le Bafarisei ba kwele diswantšho tša gagwe, ba lemoga gore o be a bolela ka bona.+
46 Le ge ba be ba nyaka go mo swara, ba be ba boifa mašaba gobane a be a mo tšea gore ke moporofeta.+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D21%26wtlocale%3DSE%26srcid=share⊂ject=Bala Beibele Inthaneteng